[经典诗歌]
年少读诗,总喜欢那些荡气回肠或柔情万里的诗词。
多年以后,经历了一些事情,才能真正读懂诗中的情意。
《丑奴儿·书博山道中壁》
宋·辛弃疾
少年不识愁滋味,爱上层楼。
爱上层楼,为赋新词强说愁。
而今识尽愁滋味,欲说还休。
欲说还休,却道天凉好个秋。
《虞美人·听雨》
宋·蒋捷
少年听雨歌楼上。红烛昏罗帐。
壮年听雨客舟中。
江阔云低、断雁叫西风。
而今听雨僧庐下。鬓已星星也。
悲欢离合总无情。
一任阶前、点滴到天明。
《蝶恋花·阅尽天涯离别苦》
近现代·王国维
阅尽天涯离别苦,不道归来,
零落花如许。
花底相看无一语,绿窗春与天俱暮。
待把相思灯下诉,一缕新欢,
旧恨千千缕。
最是人间留不住,朱颜辞镜花辞树。
《唐多令·芦叶满汀洲》
宋·刘过
芦叶满汀洲,寒沙带浅流。
二十年重过南楼。
柳下系船犹未稳,能几日,又中秋。
黄鹤断矶头,故人今在否?
旧江山浑是新愁。
欲买桂花同载酒,终不似,少年游。
《浣溪沙·谁念西风独自凉》
清·纳兰性德
谁念西风独自凉,萧萧黄叶闭疏窗,
沉思往事立残阳。
被酒莫惊春睡重,赌书消得泼茶香,
当时只道是寻常。
你,有没有在某一刻,突然读懂一首诗呢?